tomron87/hebrew-wikipedia-sentences-corpus huggingface dataset:
ב-1981 ו-1982 זכו ליברפול בפעם השלישית ואסטון וילה בפעם הראשונה ובכך השלימו רצף של 6 עונות של שליטה אנגלית בהן רק קבוצות אנגליות זוכות בתואר (כש-5 מהם בתוצאה 1–0).
ב-1983 זכתה המבורג בפעם הראשונה בתואר לאחר ניצחון על יובנטוס לה זו הייתה הופעה שנייה בגמר אך ללא זכייה.
גמר 1984 היה הראשון שהוכרע בבעיטות עונשין לאחר תיקו 1–1 בין ליברפול לרומא, בו ניצחו האנגלים 4–2. ליברפול הגיעה לגמר גם בעונה הבאה בה התרחש אסון הייזל הטראגי שגרם להרחקתן של הקבוצות האנגליות למשך 5 עונות מהמפעלים האירופיים.
על הדשא ניצחה יובנטוס האיטלקית 1–0 שהעניק לה את התואר בפעם הראשונה בהופעתה השלישית בגמר.
ב-1986 הוכרע הגמר בפעם השנייה בבעיטות הכרעה מהנקודה הלבנה אחרי 0–0 בסיום המשחק בין סטיאווה בוקרשט לברצלונה, דו-קרב בו ניצחו הרומנים 2–0 שזיכה אותם בתואר הבכורה שלהם.
בעונה לאחר מכן זכתה פורטו שניצחה 2–1 את באיירן מינכן בהופעתה החמישית בגמר.
איינדהובן ההולנדית (ממייסדות התחרות) אחרי שניצחה את בנפיקה הפורטוגלית 6–5 בבעיטות הכרעה מהנקודה הלבנה אחרי 0–0 בתום הארכה.
בסוף שנות ה-80 מילאן האיטלקית הצליחה לזכות פעמיים ברצף אחרי שהביסה בגמר את סטיאווה הרומנית (4–0), ולאחר מכן את בנפיקה, שהגיעה לגמר השני שלה ב-3 עונות, בו היא מפסידה פעם נוספת (הפעם 1–0).
בתחילת שנות ה-90 עלו על המפה זוכות חדשות בדמות הכוכב האדום בלגרד שניצחה את אולימפיק מרסיי 5–3 בבעיטות הכרעה (אחרי 0–0 בתום הארכה), וברצלונה שזכתה לראשונה בתולדותיה במפעל כשניצחה 1–0 את סמפדוריה המפתיעה, אף על פי שהיא משתתפת מזה שנים רבות במפעל ואף הגיעה פעמיים למעמד הגמר בהן הפסידה.
לאחר עונת 1991/1992 שונה שמו של המפעל מגביע אירופה לאלופות לליגת האלופות של אופ"א, העונה הראשונה תחת השם החדש כללה שלב בתים בן 8 קבוצות שהעפילו משלבי המוקדמות.
שמונה הקבוצות התחלקו לשני בתים בני ארבע קבוצות כל אחד, המנצחת בכל בית לאחר שישה משחקים (משחק בית ומשחק חוץ נגד כל קבוצה) עלתה למשחק הגמר, בו ניצחה אולימפיק מרסיי שהפסידה בגמר שתי עונות קודם לכן את מילאן 1–0, והייתה לקבוצה הצרפתית הראשונה שזוכה בגביע.
בעונה לאחר מכן שונה פורמט התחרות כאשר שתי הקבוצות שסיימו בשני המקומות הראשונים בכל בית התמודדו במסגרת שלב חצי גמר, והמנצחות עלו לגמר.
מילאן שהפסידה שנה קודם לכן העפילה לגמר בו הביסה את ברצלונה 4–0 והניפה את הגביע בפעם החמישית שלה.
בעונה הבאה שוב שונה פורמט התחרות, שלב הבתים גדל משמונה לשש עשרה קבוצות שחולקו לארבעה בתים.
כאשר בעונה זו לראשונה האלופות של 8 הליגות הבכירות ביבשת העפילו ישירות לשלב הבתים ולא היו צריכות לעבור את שלבי המוקדמות.
שתי המנצחות בכל בית העפילו לשלב רבע הגמר שיחד עם חצי הגמר נערכו בשיטת בית חוץ ולא הוכרעו במשחק בודד.
מילאן המשיכה את התקופה הטובה והגיעה לגמר בפעם השלישית ברצף, אך הפסידה לאייאקס שזכתה בפעם הרביעית בתולדותיה.
בעונת 1995/1996 חל שינוי משמעותי בליגת האלופות כאשר הוחלט שעל ניצחון יוענקו שלוש נקודות במקום שתיים כפי שהיה נהוג עד לעונה זו.
בגמר 1996 השתתפו פעם נוספת קבוצה הולנדית (אייאקס) ואיטלקית (יובנטוס) אך הפעם הייתה ידה של איטליה על העליונה כשיובנטוס ניצחה 4–2 בבעיטות עונשין לאחר 1–1 בתום הארכה.
יובנטוס הגיעה לעוד שני משחקי גמר בעונות הבאות אך הפסידה בשניהם לבורוסיה דורטמונד הגרמנית שזכתה בפעם הראשונה שלה, ולריאל מדריד בעונת 1997/1998 שזכתה בפעם השביעית ושמרה על הדומיננטיות במפעל.
בעונה זו חל שינוי נוסף בפורמט התחרות כשמספר המשתתפות בשלב הבתים גדל ל-24 קבוצות.
שחולקו לשישה בתים בני ארבע קבוצות.
מנצחות הבתים העפילו לשלב רבע הגמר יחד עם שתי הסגניות הטובות ביותר מבין ששת הבתים.
כמו כן בעונה זו לראשונה שמונה הליגות הבכירות באירופה שלחו גם את סגנית האלופה לשלב המוקדמות בנוסף לאלופה שהעפילה ישירות לשלב הבתים.
בעונה לאחר מכן עונת 1998/1999 התרחש אחד הגמרים הזכורים בתולדות המפעל בין באיירן מינכן למנצ'סטר יונייטד בהדרכתו של אלכס פרגוסון שזכתה בתואר השני שלה לאחר דרמה שהתחוללה בתוספת הזמן של המשחק עם 2 שערים לזכות האנגלים שקבעו מהפך וניצחון 2–1 על הגרמנים.
בעונת 1999/2000 חל שינוי נוסף במבנה התחרות, שלב הבתים גדל מ-24 ל-32 קבוצות שהתחלקו לשמונה בתים בני ארבע קבוצות כל אחד.
שתי המנצחות בכל בית העפילו לשלב בתים נוסף, ושתי המנצחות בשלב הבתים השני העפילו לרבע הגמר.
משם נערכו משחקים בשיטת בית וחוץ כולל בחצי הגמר, ומשחק הגמר הוכרע במשחק בודד באצטדיון שנקבע מראש בתחילת העונה.
כמו כן בעונה זו הליגות הבכירות ביבשת קיבלו את הזכות לשלוח נציגות נוספות לשלבי המוקדמות, כאשר הליגות שדורגו בשלושת המקומות הראשונים באירופה זכו לארבע נציגות בסך הכול בשלבים השונים.
והליגות שדורגו במקומות 4–6 זכו לשלוש נציגות בשלבים השונים.
בגמר של שנת 2000 זכתה ריאל מדריד בפעם השמינית בתולדותיה כשניצחה 3–0 בגמר כל-ספרדי את ולנסיה בהופעת הבכורה שלה בגמר.
עונה לאחר מכן הגיעה ולנסיה שוב לגמר אך הפסידה לבאיירן מינכן שהניפה את התואר בפעם הרביעית בתולדותיה, לאחר 5–4 בדו-קרב פנדלים (אחרי 1–1 בתום הארכה).
בעונה לאחר מכן שבה ריאל מדריד למעמד הגמר ולא נתנה לתואר לברוח ממנה כשניצחה 2–1 את באייר לברקוזן, שהייתה הקבוצה הראשונה שהגיע למעמד הגמר של ליגת האלופות על אף שלא זכתה באליפות מקומית מעולם.
בתואר של עונת 2002/2003 זכתה מילאן של המאמן קרלו אנצ'לוטי לאחר גמר כל-איטלקי בו ניצחה את יובנטוס 3–2 בבעיטות עונשין לאחר משחק מאכזב שהסתיים ללא שערים.
בעונת 2003/2004 חל שינוי במבנה התחרות כאשר שלב הבתים השני בוטל, ובמקומו החל שלב הנוקאאוט בשיטת בית וחוץ כבר משמינית הגמר, כששמונה מנצחות הבתים הוגרלו נגד 8 הקבוצות שסיימו במקום השני בביתן.
עונת 2005/2006 הסתיימה בזכייתה של ברצלונה בתואר לאחר שגברה על ארסנל האנגלית בהופעת הבכורה שלה בגמר.
גמר 2007 היה שחזור של גמר 2005 אך הפעם מילאן נקמה בליברפול על ההפסד, כשניצחה בתוצאה 2–1 והניפה את הגביע.
עונת 2007/2008 הפגישה לגמר כל-אנגלי ראשון בתולדות הטורניר את מנצ'סטר יונייטד עם צ'לסי של המאמן הישראלי אברהם גרנט, שבו ניצחה יונייטד בבעיטות עונשין לאחר 1–1 בתום הזמן החוקי.
הגמר האחרון של העשור הראשון של המאה ה-21 הפגיש את מנצ'סטר יונייטד שהגיעה לגמר בפעם השנייה ברציפות עם ברצלונה, אך יונייטד לא השכילה להגן על התואר כשהפסידה בתוצאה 0–2, וברצלונה הניפה את הגביע, תחת הדרכתו של המאמן הצעיר ז'וזפ גוארדיולה.
גמר 2010 הפגיש את אינטר מילאנו האיטלקית ובאיירן מינכן הגרמנית, והיה הגמר הראשון מזה 5 שנים בו לא הופיעה קבוצה אנגלית, בסיומו אינטר הניפה את הגביע.
בעונה שלאחר מכן נערך שחזור של גמר 2009 כשברצלונה פגשה שוב את מנצ'סטר יונייטד, וגם הפעם ידה הייתה על העליונה כשהשלימה זכייה שלישית ב-6 שנים.
עונת 2011/2012 הפגישה למשחק הגמר את באיירן מינכן וצ'לסי, בסיומו הניפה צ'לסי את גביע האלופות הראשון בתולדותיה לאחר ניצחון בדו-קרב מהנקודה הלבנה.
בעונה שלאחר מכן נפגשו למשחק גמר כל-גרמני בורוסיה דורטמונד ובאיירן מינכן בהופעתה ה-3 בתוך 4 שנים בגמר, שהסתימה בזכייה של הקבוצה הבווארית לאחר שהפסידה בשני הגמרים הקודמים בהם הופיעה.
עונת 2013/2014 הייתה תחילתה של השתלטות הקבוצות הספרדיות על ליגת האלופות ובעיקר של ריאל מדריד שהחלה רצף של 5 שנים של זכיות ספרדיות בהן 7 מתוך 10 הפיינליסטיות מגיעות מהלה ליגה.
בגמר של אותה עונה זכתה ריאל לאחר ניצחון על אתלטיקו מדריד 4–1 בהארכה, שהיה גם הגמר הראשון בהיסטוריה בו נפגשו שתי קבוצות מאותה העיר.
בעונה שלאחר מכן זכתה ברצלונה בתואר החמישי שלה לאחר שגברה על יובנטוס.
ומשם התחיל רצף של 3 זכיות של ריאל מדריד בהדרכתו של כוכב העבר של הקבוצה זינאדין זידאן כשהיא מנצחת במשחקי הגמר את אתלטיקו מדריד, יובנטוס וליברפול.
העונה האחרונה של העשור השני של המאה ה-21 הפגישה לגמר כל-אנגלי את ליברפול וטוטנהאם בסיומו הניפה ליברפול את הגביע בפעם השישית בתולדותיה.
העונה הראשונה של ליגת האלופות בעשור השלישי של המאה ה-21 הופסקה במהלך שלב שמינית הגמר בעקבות התפרצות נגיף הקורונה באירופה, וחזרה לפעול לאחר חמישה חודשים בטורניר מצומצם ללא קהל, בסיומו זכתה באיירן מינכן בגביע השישי שלה לאחר שגברה בגמר על פריז סן-ז'רמן בתוצאה 1–0.
בשנת 2021, הכריזו 12 קבוצות על פרישה מליגת האלופות והקמת ליגה חדשה, "הסופר ליג".
בעונה זו בוטל חוק שערי החוץ, כאשר בסיום העונה נפגשו לגמר כל-אנגלי מנצ'סטר סיטי של המאמן ז'וזפ גוארדיולה בהופעת הבכורה שלה בגמר עם צ'לסי של המאמן תומאס טוכל שהגיע למעמד הגמר בפעם השנייה ברציפות, ידה של צ'לסי הייתה על העליונה כשניצחה בתוצאה 1–0, וזכתה בגביע בפעם השנייה בתולדותיה.
הגמר של שנת 2022 הפגיש את ריאל מדריד וליברפול לשחזור של הגמר מ-2018, וכמו ב-2018 גם בגמר הזה ידה של ריאל מדריד הייתה על העליונה כשניצחה בתוצאה 1–0. גמר 2023 הפגיש את מנצ'סטר סיטי ואינטר מילאנו, מנצ'סטר סיטי ניצחה 1–0 וזכתה בגביע הראשון בתולדותיה.
הגמר של שנת 2024 הפגיש את ריאל מדריד ובורוסיה דורטמונד, ריאל מדריד ניצחה בתוצאה 2–0 וזכתה בגביע בפעם ה-15 בתולדותיה.
בעונת 2024/2025 חל שינוי משמעותי במבנה הטורניר.
הליגה הורחבה מ-32 ל-36 קבוצות, ושלב הבתים בוטל.
במקומו הוחל שלב ליגה בו כל הקבוצות מדורגות בליגה אחת.
ומשחקות 8 משחקים נגד 8 קבוצות שונות.
בסיומו 8 הקבוצות עם מספר הנקודות הרב ביותר מעפילות ישירות לשלב שמינית הגמר, בעוד מקומות 9–24 מתמודדות בשלב נוקאאוט ראשוני על 8 מקומות נוספים בשמינית הגמר.
ומשם כמו בפורמט הקודם נערכים המשחקים בשיטת בית וחוץ ומשחק הגמר מוכרע במשחק בודד באצטדיון שנקבע מראש לפני תחילת העונה.
בסיום העונה זכתה פריז סן-ז'רמן בתואר בפעם הראשונה בתולדותיה לאחר שגברה בגמר על אינטר מילאנו בתוצאה 5–0.
המפעל, אשר נקרא במקור גביע אלופות אירופה למועדונים או גביע אירופה, החל ב-1955 בתור טורניר שבו השתתפו קבוצות או מועדונים שזכו באליפות בליגה הלאומית שלהם או בגביע המדינה שלהם.
הטורניר התנהל בשיטת הנוקאאוט ובמסגרתו שיחקו הקבוצות בכל שלב במתכונת של שני משחקים, בית וחוץ, והקבוצה עם מספר השערים הגבוה יותר בצמד המשחקים העפילה לשלב הבא.
בשנת 1992 שונה שם המפעל ל"ליגת האלופות" והמבנה שלו שוּנה למבנה בתים שממנו המשיכו לשלבי נוקאאוט.
בתחילה כללה ליגת האלופות 8 קבוצות, אך לאחר מכן היא גדלה ל-16 קבוצות, 24 קבוצות, וכיום שלב הבתים מונה 32 קבוצות.
בשנת 2009 שוּנה מבנה המפעל ושוריינו בו לשלב הבתים 18 מקומות לאלופות בלבד ו-14 מקומות לקבוצות שאינן אלופות מהליגות המדורגות עליונות בדירוג הליגות של אופ"א.
13 אלופות (מהליגות הבכירות) נכנסות אוטומטית, וחמש הנותרות מגיעות לאחר בין שניים לארבעה סיבובי מוקדמות (תלוי במיקום הליגה – מקומות 14–16 שני סיבובים, ארבע האחרונות ארבעה סיבובים וכל השאר שלושה סיבובים).
חוץ מהאלופות, נכנסות אוטומטית לשלב הבתים 9 קבוצות שאינן אלופות (2 מכל ליגה שמדורגת 1–3 וקבוצה אחת מהליגות המדורגות 4–6), ועוד 15 קבוצות (אחת מכל ליגה המדורגת 1–15) מתמודדות על חמשת המקומות הנותרים בשלב הבתים, בסיבובי מוקדמות.
(בנפרד מסיבובי המוקדמות של האלופות, חמש הקבוצות מהליגות המדורגות 1–5 בסיבוב אחד ועשר הנותרות בשני סיבובים).
כל סיבובי הנוקאאוט (והמוקדמות) משוחקים במתכונת של משחקי בית וחוץ.
פרט לגמר, שבו משוחק משחק אחד במגרש אשר נקבע לפני תחילת העונה.
במשחקים המשוחקים במתכונת בית וחוץ, אין משמעות לניצחון או להפסד, אלא רק למספר השערים, כשבסיום שני המשחקים הקבוצה שלה יש יותר שערים מעפילה לשלב הבא.
במקרה של שוויון, המשחק השני מוארך בשלושים דקות, כשבסיומן אם עדיין מתקיים שוויון, ההתמודדות מוכרעת על ידי בעיטות הכרעה מ-11 מטר (פנדלים).
לאחר סיום שלב הבתים מתבצעת הגרלת שמינית הגמר על פי הכללים הבאים:
קבוצה שסיימה במקום ראשון תתמודד נגד קבוצה שסיימה במקום השני.
שתי קבוצות מאותו בית מוקדם לא תתמודדנה זו מול זו.
שתי קבוצות מאותה מדינה לא תתמודדנה זו מול זו.
הזוכה בטורניר, מתמודדת בתחילת העונה הבאה בטורניר הסופר קאפ האירופי מול הקבוצה שזכתה בליגה האירופית, וכן משתתפת באליפות העולם לקבוצות.
בשנת 2021, הוחלט שהחל מעונת 2024/2025 ישונה המבנה: מספר הקבוצות המשתתפות במפעל יוגדל ותשתתפנה בו 36 קבוצות במקום 32, אשר תחולקנה לארבעה דרגים.
שלב הבתים יבוטל ובמקומו כל קבוצה תשחק 8 משחקים על פי השיטה השווייצרית.
לאחר מכן הקבוצות שתדורגנה בשמונת המקומות הראשונים תעפלנה אוטומטית לשלב שמינית הגמר בעוד הקבוצות במקומות 9–24 תתמודדנה בפלייאוף על שמונת הכרטיסים הנוספים לשמינית הגמר.
בשלב שמינית הגמר המדורגת ראשונה בשלב הבתים תפגוש את המדורגת 16, המדורגת השנייה תפגוש את המדורגת 15 וכן הלאה.
מבנה שלבי הנוקאאוט לא ישתנה.
הקבוצה בעלת מספר הזכיות הגבוה ביותר היא ריאל מדריד, אשר זכתה בתואר 15 פעמים.
אחריה נמצאות מילאן (7 זכיות), ליברפול ובאיירן מינכן (6 זכיות לכל אחת), ברצלונה (5 זכיות), אייאקס (4 זכיות), אינטר מילאנו ומנצ'סטר יונייטד (3 זכיות כל אחת), בנפיקה ליסבון, יובנטוס, נוטינגהאם פורסט פורטו וצ'לסי.
(2 זכיות כל אחת), ו-12 קבוצות בעלות זכייה אחת: סלטיק, פיינורד, אסטון וילה, המבורג, סטיאווה בוקרשט, פ.ס.וו.
איינדהובן, הכוכב האדום בלגרד, אולימפיק מרסיי, בורוסיה דורטמונד, מנצ'סטר סיטי, ופריז סן זרמן.
81–83 קבוצות מ-54 מתוך 55 ההתאחדויות של אופ"א (למעט ליכטנשטיין לה אין ליגה מקומית) מעפילות לאחד השלבים בליגת האלופות החל מהמוקדמות ועד שלב הליגה, דירוג הקבוצות מבוסס על דירוג הליגות של אופ"א ומשמש לקביעת מספר הקבוצות מכל ליגה.
ההעפלה לטורניר מבוססת על הישגי המועדונים בליגה המקומית שלהם כשאר כל ליגה זכאית למספר מקומות שונה בהתאם לדירוג הליגות של אופ"א שמביא בחשבון את ביצועי קבוצות הליגה בליגת האלופות, בליגה האירופית ובקונפרנס ליג.
מהליגות המדורגות 1–5 ארבע קבוצות.
מהליגה המדורגת 6 שלוש קבוצות.
מהליגות המדורגות 7–15 שתי קבוצות.
מהליגות המדורגות 16–55 (למעט ליכטנשטיין) קבוצה אחת.
מחזיקות הגביע בליגת האלופות ובליגה האירופית זכאיות לכרטיס לשלב הבתים ללא תלות במקום בו סיימו בליגה המקומית שלהן, אולם אם הן זכו בכרטיס דרך הליגה המקומית שלהן, הליגה שלהן לא זכאית לכרטיס נוסף.
שני כרטיסים נוספים מוענקים לשתי הליגות שהשיגו את מספר נקודות הדירוג הגבוה ביותר בתום העונה הקודמת.
שלבי המוקדמות מתחילים בדרך כלל במהלך חודש יולי, בהתאם לטבלה.
אל שלב הליגה מעפילות בסופו של דבר 36 קבוצות.
+שלבי ההצטרפות לתחרות לפי ליגה בליגת האלופותקבוצות שמתחילות את דרכן בתחרות בשלב זהקבוצות שמתקדמות מהשלב הקודםשלב המוקדמות הראשון
(32 קבוצות) 32 האלופות מהליגות המדורגות 23–55 (למעט ליכטנשטיין)שלב המוקדמות השני
(24 קבוצות) 8 האלופות מהליגות המדורגות 15–22 16 המנצחות בשלב המוקדמות הראשוןמסלול הליגה
(6 קבוצות) 6 הסגניות מהליגות המדורגות 10–15שלב המוקדמות השלישי
(12 קבוצות) 12 המנצחות בשלב המוקדמות השני (מסלול האלופות)מסלול הליגה
(8 קבוצות) 3 הסגניות מהליגות המדורגות 7–9
המקום השלישי בליגה המדורגת 6
המקום הרביעי בליגה המדורגת 5 3 המנצחות בשלב המוקדמות השני (מסלול הליגה)שלב פלייאוף
(10 קבוצות) 4 האלופות מהליגות המדורגות 11–14 6 המנצחות בשלב המוקדמות השלישי (מסלול האלופות)מסלול הליגה
(4 קבוצות) 4 המנצחות בשלב המוקדמות השלישי (מסלול הליגה)שלב הליגה
(36 קבוצות) מחזיקת הגביע בליגת האלופות
2 נציגות מהליגות שהשיגו את מרב נקודות הדירוג בעונת 2023/2024
10 האלופות מהליגות המדורגות 1–10
6 הסגניות מהליגות המדורגות 1–6
5 המסיימות במקום השלישי מהליגות המדורגות 1–5
4 המסיימות במקום הרביעי מהליגות המדורגות 1–4 5 המנצחות בשלב הפלייאוף (מסלול האלופות)
2 המנצחות בשלב הפלייאוף (מסלול הליגה)שלב הנוקאאוט הראשוני
(16 קבוצות) מקומות 9–24 בשלב הליגהשמינית הגמר
(16 קבוצות) מקומות 1–8 בשלב הליגה
8 המנצחות בשלב הנוקאאוט הראשוני
מספר שינויים יערכו, אם מחזיקת הגביע בליגת האלופות או בליגה האירופית מעפילות לשלב הליגה דרך הליגה המקומית שלהן.
ברשימת ברירת המחדל מחזיקת ליגת האלופות מעפילה לשלב הליגה.
עם זאת, אם מחזיקת הגביע בליגת האלופות העפילה לשלב הליגה דרך הליגה המקומית שלה, יעשו השינויים הבאים:
אלופת הליגה מהליגות המדורגות 11–55 בעלת דירוג אופ"א הגבוה ביותר מעפילה לשלב הליגה.
ברשימת ברירת המחדל מחזיקת הליגה האירופית מעפילה לשלב הליגה.
עם זאת, אם מחזיקת הגביע בליגה האירופית העפילה לשלב הליגה דרך הליגה המקומית שלה, יעשו השינויים הבאים:
הקבוצה בעלת ניקוד אופ"א הגבוה ביותר שהעפילה לאחד משלבי המוקדמות ולא העפילה לשלב הליגה, תקודם לשלב הליגה (למעט סגניות בליגות המדורגות 11–15 שכן אלופת הליגה שלהן מתמודדת במוקדמות).
אופ"א מתגמלת את הקבוצות המשתתפות בליגת האלופות בסכומי כסף גבוהים (לא כולל זכויות שידור), הפירוט לעונת 2022/2023 הוא כדלקמן:
בנוסף, מקבלות הקבוצות מענקים מתמלוגי זכויות השידור של המפעל, בהתאם לחלקן של רשתות השידור ממדינתן בתשלום עבור הזיכיון.
זוכות לפי עונות בליגת האלופות
איינדהובן6ז'אן-פייר פאפן מרסיי1990/91פטר פקולט טירול אינסברוק6ז'אן-פייר פאפן מרסיי1991/92סרגיי יוראן בנפיקה ליסבון7ז'אן-פייר פאפן מרסיי 1992/93 רומאריו פ.ס.וו.
(*): זכו עם קבוצתם במפעל באותה עונה.
להלן שיאני השערים במפעל החל מעונת 1955/56.
שחקנים פעילים באירופה מופיעים בכתב מודגש.
‡ מציין שחקנים ששיחקו בתקופת גביע אירופה לאלופות.
הטבלה שלהלן אינה כוללת שערים בשלבי המוקדמות.
הטבלה שלהלן כוללת שחקנים עם 100 הופעות ומעלה ואינה כוללת הופעות בשלבי המוקדמות.
שחקנים פעילים באירופה מופיעם בכתב מודגש.
הקבוצה הישראלית הראשונה שהשתתפה במוקדמות המפעל הייתה מכבי תל אביב בעונת 1992/1993, כשהדיחה את הקבוצה המלטזית ואלטה.
בסיבוב הבא, הראשון, הפסידה קבוצת מכבי תל אביב לקבוצה הבלגית קלאב ברוז' בתוצאות 0–1 בבית ו-0–3 בחוץ, ולא הצליחה להעפיל לשלב הבתים של ליגת האלופות.
בעשור שלאחר מכן לא הצליחה אף קבוצה ישראלית להעפיל לשלב הבתים של ליגת האלופות.
מכבי חיפה הייתה הקבוצה הישראלית הראשונה שהעפילה לשלב הבתים, לאחר שהדיחה במוקדמות של עונת 2002/2003 את שטורם גראץ מאוסטריה.
היא הוגרלה לבית עם מנצ'סטר יונייטד, באייר לברקוזן ואולימפיאקוס.
משחקי הבית שלה נערכו בקפריסין בעקבות חשש הקבוצות האירופאיות להגיע לישראל בעקבות האינתיפאדה השנייה.
את המשחקים מול מנצ'סטר יונייטד ואולימפיאקוס היא ניצחה בתוצאה 3 - 0, אך לבסוף סיימה במקום השלישי, הגבוה ביותר לקבוצה ישראלית ועברה לגביע אופ"א שבו הודחה על ידי א.א.ק.
הקבוצה הישראלית השנייה שהצליחה להעפיל לשלב הבתים הייתה מכבי תל אביב, לאחר שהדיחה במוקדמות עונת 2004/2005 בליגת האלופות את HJK הלסינקי בסיבוב השני ואת פאוק סלוניקי בסיבוב השלישי.
היא סיימה את הבית במקום הרביעי לאחר ניצחון בבית 1–2 על אייאקס ותיקו 1-1 עם יובנטוס.
בעונת 2009/2010 העפילה מכבי חיפה בפעם השנייה בתולדותיה לשלב הבתים, לאחר שהדיחה את גלנטורן מצפון אירלנד, אקטובה מקזחסטן ורד בול זלצבורג מאוסטריה.
היא הוגרלה לבית אחד עם באיירן מינכן, יובנטוס ובורדו.
מכבי חיפה הפסידה במשחק הראשון לבאיירן 3 - 0, ואת חמשת משחקיה הנותרים הפסידה בתוצאה 1 - 0 ובכך הייתה לקבוצה הראשונה בתולדות המפעל שמסיימת את שלב הבתים ללא נקודות וללא שערי זכות.
הקבוצה הישראלית השלישית שהעפילה לשלב הבתים היא הפועל תל אביב שבעונת 2010/2011 העפילה לשלב הבתים בפעם הראשונה בתולדותיה, לאחר שהדיחה את רד בול זלצבורג האוסטרית בתוצאה מצטברת של 3–4 (3-2 בזלצבורג ו-1-1 בבלומפילד).
בשלב הבתים היא הוגרלה בבית אחד עם ליון, בנפיקה ליסבון ושאלקה 04. היא סיימה את הבית במקום הרביעי לאחר ניצחון 0–3 על בנפיקה, תיקו 0-0 עם שאלקה 04 (בבית) ותיקו 2-2 נגד ליון.
בעונת 2015/2016 העפילה מכבי תל אביב לשלב הבתים של ליגת האלופות בפעם השנייה בתולדותיה, לאחר שהדיחה בשלב הפלייאוף את פ.צ.
מכבי תל אביב הוגרלה עם צ'לסי, פורטו ודינמו קייב.
היא כבשה שער זכות אחד וסיימה את הקמפיין ללא נקודות.
מכבי תל אביב בחרה לערוך את משחקיה באצטדיון סמי עופר.
בעונת 2022/2023 העפילה מכבי חיפה לשלב הבתים של ליגת האלופות בפעם השלישית בתולדותיה.
בסיבוב המוקדמות השני ניצחה את אולימפיאקוס 5–1 בתום שני המשחקים.
בשלב המוקדמות השלישי עברה את אפולון לימסול 4–2, ובשלב הפלייאוף גברה על הכוכב האדום בלגרד 5–4. בשלב הבתים הוגרלה עם פריז סן-ז'רמן, יובנטוס ובנפיקה ליסבון וסיימה במקום הרביעי בבית עם 7 שערי זכות ו-3 נקודות מניצחון 2–0 מול יובנטוס באצטדיון סמי עופר שבחיפה.
אבי כהן שיחק בגביע אירופה לאלופות במדי ליברפול, הזוכה בגביע, בעונת 1981/1980, אם כי לא היה בהרכב בחצי הגמר ובגמר.
באשר לגרסה המחודשת של המפעל, הרי לבד מהקבוצות הישראליות שהוזכרו, שיחקו עוד מספר ישראלים בשלב הבתים של ליגת האלופות במדי קבוצות אירופאיות.
הראשון שביניהם היה חיים רביבו במדי פנרבחצ'ה בעונת 2001/2002. אחריו היו אחרים כמו קלמי סבן במדי סטיאווה בוקרשט בעונת 2006/2007, יוסי בניון במדי ליברפול, מספר עונות החל מעונת 2007/2008, בניון הוא השחקן הישראלי שהגיע להישגים הגבוהים ביותר במפעל.
הכולל השתתפות בחצי גמר ליגת האלופות בעונת 2007/08, והבקעת שער ניצחון נגד ריאל מדריד בחוץ בשמינית גמר ליגת האלופות ב-2009.
כן שיחקו רמי גרשון וקני סייף במדי גנט בעונת 2016/2015. מנור סולומון במדי שחטאר דונייצק בעונת 2020/2021.
איינדהובן) שהיו בסגלי הקבוצות שלהם לשלב הבתים, אך לא שותפו.
כל זאת בנוסף למאמן ברק בכר אשר אימן בליגת האלופות את הכוכב האדום בלגרד.
בעונת 2025/2026 הצטרפו דן גלזר ועופרי ארד שניהם בקאיראט אלמטי, וענאן ח'לאיילי במדי סן ז'ילואז, בנוסף למנור סולומון (ויאריאל) ואוסקר גלוך (אייאקס) שלהם זוהי אינה הופעה ראשונה בליגת האלופות.
ליגת האלופות משודרת כיום בישראל בכל ערוצי הספורט של ערוץ הספורט, חלק מהמשחקי שלב הבתים של ליגת האלופות משודרים גם בערוצי הספורט של צ'רלטון.
בעבר משחקי גמר ליגת האלופות ומספר משחקים מצומצם בשלבי הנוקאאוט היו משודרים ברשת ובערוץ עשר.
נכון לעונת 2023/24 המשדר מתחיל בשעה 19:25 עם "אולפן ליגת האלופות", לאחר מכן משודרים שני המשחקים המוקדמים של 19:45. לאחר מכן כאשר קיימים שישה משחקים במקביל בשעה 22:00, שלושה משחקים משודרים בשידור ישיר בשלושה ערוצים שונים.
שדרי המשחקים נכון לשנת 2023 הם נדב יעקבי, עמיחי שפיגלר ורן מלובני.
במהלך שלב הבתים בערוץ "5LIVE" לא משודר משחק אלא "ערוץ הקיבוץ" שמראה את כל השערים.
צוות השדרים יושב באולפן ובכל פעם שמתרחש אירוע באחד המגרשים, הוא עובר לשם.
בזמן שלא מתרחש דבר במגרשים, הפאנל משוחח.
תוך כדי שתוצאות המשחקים מוצגות בצד המסך.
לאחר שידור המשחקים, חברי פאנל אולפן ליגת האלופות יושבים ומנתחים את המשחקים.
כשנגמרים כל המשחקים, מתאחדים שוב הערוצים לסיכום והצגת תקצירי המשחקים.
בעבר היו מתארחים בסוף התוכנית מוזיקאים שהיו מופיעים בסוף הערב.
מודי בר-און הגיש את אולפן ליגת האלופות בין השנים 1997–2021. עד שנאלץ לפרוש בעקבות מחלת הסרטן ממנה סבל.
מאז מירי נבו מגישה את אולפן ליגת האלופות.
למעט בעונת 2022/23 בה הגיש טל פרידמן.
נכון ל-2022, כולל גביע אירופה לאלופות:
באיירן מינכן היא הקבוצה הראשונה שניצחה בכל 11 המשחקים בליגת האלופות בעונת 2019/20: בעונה זאת שלבי רבע וחצי הגמר הוכרעו במשחק אחד באצטדיון נייטרלי במקום בשני משחקים בבית ובחוץ.
כריסטיאנו רונאלדו הוא הכובש הפורה ביותר של ליגת האלופות בכל הזמנים, עם 140 שערים.
כריסטיאנו רונאלדו הוא מלך הבישולים בכל הזמנים של המפעל, עם 42 בישולים.
ריאל מדריד היא שיאנית ההופעות, הקמפיינים, הניצחונות וההפסדים בתולדות ליגת האלופות.
היא גם הקבוצה שהבקיעה וספגה הכי הרבה שערים במפעל.
בעונת 2017/18 רשם ג'יימס מילנר תשעה בישולים במסגרת ליגת האלופות ובכך שבר את שיא הבישולים לשחקן בעונה אחת במפעל.
ריאל מדריד היא שיאנית הזכיות במפעל עם 15 זכיות מתוך 18 הופעות בגמר.
יובנטוס היא שיאנית ההפסדים בגמר, עם 7 הפסדים ו-2 ניצחונות בלבד.
ריאל מדריד היא הקבוצה היחידה שהעפילה לחצי הגמר 8 פעמים רצופות, בין עונות 2010/11 ל-2017/18
ריאל מדריד היא הקבוצה היחידה שהצליחה במתכונת הנוכחית של המפעל לזכות בתואר יותר מפעם אחת ברציפות, בעונות 2015/2016, 2016/2017 ו־2017/2018.
פרנסיסקו חנטו, דני קרבחל, לוקה מודריץ', נאצ'ו פרננדס וטוני קרוס מחזיקים בשיא הזכיות בגביע האלופות לשחקן, עם 6 זכיות.
אחריהם אלפרדו די סטפנו, פאולו מאלדיני, כריסטיאנו רונאלדו, מרסלו, גארת' בייל, כרים בנזמה, קאסמירו, איסקו ולוקאס ואסקס עם 5 זכיות כל אחד.
פרנסיסקו חנטו ופאולו מלדיני הם שיאני ההופעות בגמר ליגת האלופות עם 8 הופעות לכל אחד.
כריסטיאנו רונאלדו הוא השחקן שכבש הכי הרבה בעיטות חופשיות (12) בתולדות המפעל וגם בשלבי הנוק-אאוט (4).
בוב פייזלי, ז'וזפ גווארדיולה וזינדין זידאן הם המאמנים היחידים שזכו בגביע 3 פעמים: פייזלי בשנים 1977, 1978 ו-1981 (כולן עם ליברפול), גווארדיולה בשנים 2009, 2011 ו-2023 (פעמיים עם ברצלונה ופעם אחת עם מנצ'סטר סיטי), וזידאן, היחיד שזכה בתואר שלוש פעמים ברציפות, עם ריאל מדריד (2016, 2017, 2018).
כריסטיאנו רונאלדו הוא השחקן שיש לו הכי הרבה ניצחונות בתולדות המפעל (116).
השיא של זכיות ברצף בגביע שייך לריאל מדריד עם 5 זכיות מ-1956 עד 1960.
שמונה פעמים השתתפו בגמר ליגת האלופות שתי קבוצות מאותה מדינה (ספרד, איטליה, אנגליה וגרמניה):
באיירן מינכן – בורוסיה דורטמונד (2013)
טוטנהאם הוטספר – ליברפול (2019)
בשני מקרים השתתפו בגמר ליגת האלופות שתי קבוצות מאותה עיר.
בשניהם הייתה זו העיר מדריד ושתי קבוצותיה הבכירות, ריאל מדריד ואתלטיקו מדריד, התמודדו אחת נגד השנייה ב-2014 וב-2016. בשני המשחקים ניצחה ריאל.
באייר לברקוזן היא הקבוצה היחידה שהעפילה לגמר המפעל מבלי שזכתה באליפות בארצה באותה העת (העפילה לגמר בשנת 2001/2002 זכתה באליפות ראשונה בעונת 2023/2024).
מנצ'סטר יונייטד הייתה בלתי מנוצחת בליגת האלופות למשך 25 משחקים, החל מחצי הגמר מול מילאן בעונת 2006/2007 אז הפסידה 0–3, עד למשחק הגמר של 2008/2009 אז הפסידה לברצלונה 2-0.
כריסטיאנו רונאלדו הוא השחקן שכבש הכי הרבה שערים אחרי הדקה ה-90 ללא כולל הארכות (13).
צ'זארה ופאולו עשו זאת כקפטנים של מילאן.
נוטינגהאם פורסט היא הקבוצה היחידה שזכתה ביותר תוארי אלופת אירופה (שניים) מאשר אליפות הליגה בארצה (פעם אחת).
את השער המהיר בתולדות המפעל כבש רוי מקאיי, שחקנה של באיירן מינכן, 9 שניות לאחר תחילת משחק, מול ריאל מדריד בעונת 2006/07.
פאולו מאלדיני כבש את השער הכי מהיר בתולדות גמר ליגת האלופות, 57 שניות לאחר תחילת המשחק.
בנוסף, בזכות שער זה הפך מאלדיני לשחקן המבוגר ביותר שכבש בגמר ליגת האלופות.
הניצחון הגבוה ביותר בתולדות המפעל היה ניצחונה של מנצ'סטר יונייטד על אנדרלכט הבלגית 10–0 ב-26 בספטמבר 1956. דניס ויולט כבש רביעייה במשחק, ששוחק דווקא באצטדיונה של מנצ'סטר סיטי מאחר שבאולד טראפורד טרם הותקנה תאורה מספקת.
המשחק עם הכי הרבה שערים בליגת האלופות היה במשחק של בורוסיה דורטמונד נגד לגיה ורשה ב-22 בנובמבר 2016 שהסתיים בתוצאה 8–4 לדורטמונד.
המשחק עם הכי הרבה שערים בשלב הנוקאאוט היה בין באיירן מינכן לברצלונה ב-14 באוגוסט 2020 שהסתיים בתוצאה 2–8 לבאיירן מינכן.
כריסטיאנו רונאלדו הוא השחקן שכבש נגד הכי הרבה יריבות (38).
השחקן הצעיר ביותר לכבוש בליגת האלופות הוא אנסו פאטי מספרד ששיחק במדיה של ברצלונה וכבש בגיל 17 ו-40 ימים.
השחקן המבוגר ביותר במשחקי ליגת האלופות הוא מארקו באלוטה, שוערה של לאציו ששיחק בגיל 43 ו-168 ימים.
גרפיטה, ויין רוני, מרקו ואן באסטן, פאוסטינו אספרייה, יעקובו איגביני (מכבי חיפה), וינצ'נצו יאקווינטה, ארלינג האלנד, מיסלאב אורשיץ' ורודריגו גויס הם השחקנים היחידים שכבשו שלושער במשחק הבכורה שלהם בליגת האלופות.
ארלינג האלנד הוא הראשון בתולדות המפעל שכובש שלושער במחצית הראשונה בהופעת הבכורה שלו בליגת האלופות (עונת 2018/19, במדי רד בול זלצבורג).
דינמו זאגרב ומכבי חיפה הן הקבוצות היחידות שסיימו את שלב הבתים ללא נקודות, וללא שערי זכות.
כריסטיאנו רונאלדו מחזיק בשיא ההבקעות לעונה עם 17 שערים, כאשר עשה זאת בעונת 2013/14. בעונת 2015/2016 הבקיע 16 שערים, ובעונת 2017/2018 הבקיע 15 שערים.
רוברט לבנדובסקי כבש גם הוא 15 שערים בעונת 2019/20 וכרים בנזמה כבש כמות זהה בעונת 2021/22.
כריסטיאנו רונאלדו הוא השחקן הראשון בתולדות ליגת האלופות שהיה מלך השערים 6 שנים ברצף.
כריסטיאנו רונאלדו הוא השחקן היחיד שכבש בשלושה משחקי גמר (2008, 2014 ו-2017).
קרלו אנצ'לוטי הפך לראשון שזוכה בליגת האלופות כשחקן וכמאמן באותה הקבוצה (מילאן), פפ גוארדיולה היה למאמן השני כאשר זכה בגביע כשחקן בשנת 1992 וכמאמן בשנת 2009 וב-2011 עם ברצלונה, זינדין זידאן הוא המאמן השלישי כאשר זכה עם ריאל מדריד כשחקן בעונת 2001/2002 וכמאמן בעונות 2015/2016, 2016/2017 ו-2017/18.
ארלינג האלנד, ליונל מסי, לואיס אדריאנו וז'וזה אלטפיני מחזיקים שלושתם בשיא ההבקעות למשחק בליגת האלופות שעומד על 5 שערים.
כריסטיאנו רונאלדו הוא השחקן שכבש הכי הרבה שלושערים (12) והכי הרבה צמדים (38) בתולדות המפעל.
קלרנס סידורף הוא השחקן הראשון בתולדות ליגת האלופות שזכה במפעל עם 3 קבוצות שונות (אייאקס, ריאל מדריד ומילאן).
צ'לסי היא הקבוצה היחידה שלא עברה את שלב הבתים בעודה הזוכה המכהנת.
באותה עונה, 2012–2013, זכתה צ'לסי בליגה האירופית והפכה לקבוצה הראשונה והיחידה שזוכה במפעל זה שנה לאחר זכייה בליגת האלופות.
הגמר היחיד שנערך פעמיים התקיים ב-1973/74, כשאתלטיקו מדריד ובאיירן מינכן סיימו בתוצאה 1:1 אחרי ההארכה והוחלט לערוך משחק חוזר (שלב הפנדלים עדיין לא נכנס בזמנו) בין השתיים.
במשחק החוזר הגרמנים הביסו 4–0 וקטפו את התואר.
כריסטיאנו רונאלדו מחזיק בשיא הכיבושים בשלב הבתים עם 11 שערים, הוא עשה זאת בעונת 2015/16.
כריסטיאנו רונאלדו הוא מלך השערים (67) וגם מלך הבישולים (17) של שלבי הנוק-אאוט בליגת האלופות.
השיא של פגישות של שתי קבוצות הוא 16: ריאל מדריד ובאיירן מינכן.
פפה הוא הכובש המבוגר ביותר בתולדות ליגת האלופות, הוא עשה זאת בגיל 40 ו-290 ימים כאשר כבש במדי פורטו נגד שחטאר דונייצק בעונת 2023/24 ובכך שבר את השיא של עצמו שקבע מוקדם יותר באותה עונה.
ברצלונה הפכה לקבוצה הראשונה בהיסטוריה שזוכה פעמיים (2008/2009 ו-2014/2015) בטרבל הגדול (אליפות מקומית, גביע מקומי וליגת האלופות).
עוד נתון מעניין – היא זכתה בטרבל תחת מאמנים בעונת הבכורה שלהם במועדון כמאמנים, שגם שיחקו במועדון בעבר – (פפ גוארדיולה ולואיס אנריקה).
באיירן מינכן היא הקבוצה השנייה שזוכה בטרבל פעמיים, היא עשתה את זה בעונות 2012/13, ו-2019/20.
איבן ראקיטיץ' הפך לשחקן הראשון בהיסטוריה שזוכה בליגה האירופית ובליגת האלופות, שנה אחר שנה, עם שתי קבוצות שונות (סביליה וברצלונה).
בעונת 16–2015 השתתפו לראשונה חמש קבוצות מאותה מדינה בשלב הבתים, לאחר שסביליה העפילה אחרי שזכתה בליגה האירופית והצטרפה אל ריאל מדריד, ברצלונה, אתלטיקו מדריד וולנסיה, שהעפילה מהפלייאוף.
בעונת 18–2017 זה קרה בפעם השנייה לאחר שמנצ'סטר יונייטד העפילה אחרי שזכתה בליגה האירופית והצטרפה אל צ'לסי, טוטנהאם, מנצ'סטר סיטי וליברפול שהעפילה מהפלייאוף.
במקרה של האנגליות כל החמש גם עברו לשמינית הגמר.
בעונת 2022–2023 זה קרה בפעם השלישית לאחר שאיינטרכט פרנקפורט העפילה אחרי שזכתה בליגה האירופית והצטרפה אל באיירן מינכן, בורוסיה דורטמונד, באייר לברקוזן ור.ב.
זינדין זידאן הוא האדם היחיד שזכה בליגת האלופות כשחקן, עוזר מאמן ומאמן, כולם עם ריאל מדריד.
ניימאר הוא השחקן היחיד בהיסטוריה של ליגת האלופות שבישל ארבעה שערים וכבש שער במשחק אחד (במשחק הבית של ברצלונה נגד סלטיק בשלב הבתים של עונת 2016/2017).
ברצלונה היא הקבוצה היחידה בתולדות המפעל שהצליחה לחזור מפיגור של 4 שערים בשלבי הנוקאאוט.
היא עשתה זאת בעונת 2016/2017 בשמינית גמר ליגת האלופות.
במשחק הראשון, היא הפסידה בחוץ 0–4 לפריז סן-ז'רמן, אך במשחק הגומלין בקאמפ נואו הביסה את יריבתה 6–1 במשחק שכלל 3 שערים בדקות הסיום וזמן הפציעות.
בסיכום שני המשחקים היא ניצחה 6–5 והעפילה לרבע הגמר.
כריסטיאנו רונאלדו הוא השחקן הראשון בהיסטוריה שכבש שער אחד לפחות בכל אחד מ-6 המשחקים בשלב הבתים זה התרחש בעונת 2017/18. אחריו עשה זאת סבסטיאן האלר מאייאקס בעונת 2021/22.
כריסטיאנו רונאלדו הוא השחקן היחיד בהיסטוריה שכבש שער אחד לפחות ב-11 משחקים ברציפות בליגת האלופות, משלב הגמר של עונת 2016/2017 ועד שלב גומלין רבע הגמר של עונת 2017/18.
פיל פודן ממנצ'סטר סיטי, שנולד ב-28 במאי 2000, הפך לשחקן הראשון שנולד באלף הנוכחי (ובמאה ה-21) שכובש בשלבי הנוק אאוט של ליגת האלופות (2018/19).
ויניסיוס ג'וניור מריאל מדריד, שנולד ב-12 ביולי 2000, הפך לשחקן הראשון שנולד באלף הנוכחי (ובמאה ה-21) שכובש בגמר ליגת האלופות (2021/22).
סמואל אטו הוא השחקן היחיד שזכה בטרבל פעמיים ברציפות (ברצלונה 2008/09 ואינטר 2009/10).
משחקי גמר ליגת האלופות היחידים בהם שתי המתמודדות יכלו להשלים טרבל אם יזכו, התרחשו בעונות 2009/10 (באיירן מינכן נגד אינטר), 2014/15 (יובנטוס נגד ברצלונה), 2019/20 (באיירן מינכן נגד פסז').
קיילור נבאס (2016) ואדוארד מנדי (2021) הם 2 השוערים ששמרו הכי הרבה פעמים על רשת נקיה בעונה אחת עם 9 פעמים כל אחד.
טיבו קורטואה (2022) הוא השוער עם מספר ההצלות הגבוה ביותר בגמר ליגת האלופות, עם 9 הצלות מול ליברפול, אחריו אליסון בקר (2019) ואדווין ואן דר סאר (2011) עם 8 כל אחד מול טוטנהאם וברצלונה בהתאמה.
קורטואה כמו כן הוא שיאן ההצלות לקמפיין אחד בליגת האלופות (2022) עם 59 הצלות למשך העונה.
עומרי גלזר הוא שיאן ההצלות במשחק אחד, עם 13 הצלות במהלך המשחק.
הוא עשה זאת לאחר הפסד קבוצתו הכוכב האדום בלגרד 1–3 מול מנצ'סטר סיטי בעונת 2023/24. הוא שבר את שיאו של פרננדו מוסלרה, שהחזיק את התואר עם 12 הצלות.
אדין דז'קו הוא השחקן המבוגר ביותר שהבקיע בחצי גמר ליגת האלופות.
הניצחון הגדול ביותר בתולדות גמר ליגת האלופות התרחש בעונת 2024/2025 כאשר פריז סן-ז'רמן הביסה את אינטר מילאנו 5-0 בדרך לזכייה ראשונה במפעל בתולדות המועדון.
ליגת האלופות הוא עיבוד מוזיקלי של טוני בריטן להמנון צדוק הכהן של גאורג פרידריך הנדל – המנון ההכתרה של מלכי בריטניה.
בריטן נשכר על ידי אופ"א בשנת 1992 כדי שיכתוב להם עיבוד להמנון.
היצירה נוגנה על ידי התזמורת הפילהרמונית המלכותית והיא מושרת על ידי מקהלת האקדמיה של סנט מרטין בשלוש השפות הרשמיות של אופ"א: אנגלית, צרפתית וגרמנית.
ההמנון מנוגן לפני תחילת כל משחק בליגת האלופות וגם בתשדירים שלפני המשחק.
ההמנון עצמו אורך כ-3 דקות, אך מעולם לא הופץ באופן רשמי לצורכי מסחר בגרסתו המקורית.
בגמר ליגת האלופות 2009 בסטדיו אולימפיקו שברומא שר את ההמנון זמר הטנור אנדראה בוצ'לי.
תרגום לעברית מקור אלה הן הקבוצות הטובות ביותר
אלו הן באמת הקבוצות הטובות ביותר
ליגת האלופות האסייתית עילית היא תחרות קבוצות כדורגל בינלאומית שנתית, בין אלופות ומחזיקות הגביע של 14 הליגות האסיאתיות הבכירות.
היא שייכת לקונפדרציית הכדורגל של אסיה (AFC).
הזוכה משתתפת בגביע העולם למועדונים.
הטורניר, שנודע בתחילה כ"גביע אסיה לאלופות" , החל בשנת 1967 עם שמונה קבוצות.
אחרי הטורניר של שנת 1971 הטורניר הופסק עד 1986, והוא נולד מחדש תחת השם "אליפות אסיה לקבוצות" (Asian Club Championship).
רק אלופות הליגות המקומיות הורשו להשתתף בטורניר, כאשר מחזיקות הגביע שיחקו בטורניר גביע אסיה למחזיקות גביע.
המנצחות של שני הטורנירים שיחקו ביניהן בסופר קאפ האסיאתי.
מאז 2002/03 "אליפות אסיה לקבוצות" ו"גביע אסיה למחזיקות" מוזגו לטורניר אחד תחת השם "ליגת האלופות האסייתית".
אף על פי שישראל סולקה מ-AFC כבר ב-1974, והיא כעת משתייכת לאופ"א, היא עדיין נחשבת לאחת המדינות המובילות של הטורניר בכל הזמנים.
זאת, אף על פי שקבוצות ישראליות נטלו חלק בטורניר ארבע פעמים בלבד.
מכבי תל אביב היא אחת מ-7 קבוצות שזכו בטורניר פעמיים, והפועל תל אביב זכתה בטורניר פעם אחת, והפסידה פעם נוספת בגמר.
בעונה הראשונה שהתקיים הטורניר, 1966/67, ניצחה הפועל תל אביב בגמר 2-1 את סלנגור ממלזיה והפכה לזוכה בטורניר הראשון של גביע אסיה.
ליגת האלופות האסייתית (1969) הייתה הפעם השנייה שהטורניר התקיים ומכבי תל אביב זכתה בגביע לאחר ניצחון 1-0 על ינגזיי מדרום קוריאה.
עונה לאחר מכן בליגת האלופות האסייתית (1970) הפכה הפועל תל אביב לקבוצה הראשונה שעלתה לגמר בפעם השנייה, בו הפסידה 2-1 לטאג' האיראנית שלמעשה היה גם ההפסד היחיד של קבוצה ישראלית בגביע אסיה.
בעונה לאחר מכן בליגת האלופות האסייתית (1971) הפכה מכבי תל אביב לקבוצה הראשונה שזכתה פעמיים במפעל, לאחר ניצחון טכני בגמר על אל שורטה העיראקית, מפני שלפי המדיניות העיראקית באותה עת אסור היה להופיע למשחקים מול קבוצות ישראליות.
למעשה, ארבעת הטורנירים הראשונים היו גם הטורנירים היחידים בהם קבוצות ישראליות השתתפו בגביע אסיה.
החל משנת 1998 קבוצות מליגת העל הפלסטינית החלו להשתתף בטורניר.
בין השאר השתתפו בטורניר: קבוצת שבאב א-דאהרייה בעונת 17–2016. אך במרץ 2016 שמונה שחקנים ערבים-ישראלים מהקבוצה, שהיו בדרכם למשחק בגביע אסיה מול קבוצת אל ווהדה הסורית, עוכבו בשדה התעופה בביירות ולא הורשו להיכנס ללבנון.
אלופות 14 הליגות הבכירות של אסיה עולות אוטומטית לטורניר, כמו גם מחזיקות גביע המדינה של אותן מדינות.
זוכות ליגת האלופות של העונה הקודמת עולות אוטומטית לרבע-הגמר.
קבוצות שלא משחקות ב-14 הליגות הבכירות משחקות בגביע אסיה לקבוצות, טורניר המקביל לליגה האירופית.
32 הקבוצות שהעפילו לשלב הבתים מחולקות לשמונה בתים של ארבע קבוצות כ"א לפי שני אזורים: מזרח אסיה ומערב אסיה, בארבעה בתים משתתפות קבוצות ממזרח אסיה ובארבעה בתים משתתפות קבוצות ממערב אסיה.
הקבוצות משחקות ביניהן בשיטת בית-חוץ, כאשר המנצחת והסגנית בכל בית עולות לשמינית הגמר, שלבי רבע הגמר, חצי הגמר, והגמר משוחקים גם הם בשיטת בית וחוץ ובשיטת הנוק-אאוט.
ב-2007 הטורניר הורחב ל-31 קבוצות, בין השאר מפני שגם אוסטרליה הצטרפה ל-AFC.
רשימת גמרים "גביע אסיה למחזיקות גביע" ו"גביע האלופות האסיאתי" (עד 2002)
5-6 פ דאליין וונדהאצטדיון הונג קונג, הונג קונג1998/1999 ג'ובילו איוואטה1-2 אסתקלאל טהראןאצטדיון אזאדי, טהראן1999/2000 אל-הילאל2-3 ג'ובילו איוואטהאצטדיון המלך פאהד, ריאד2000/2001 סוואן בלו ווינגס0-1 ג'ובילו איוואטהאצטדיון גביע העולם, סוואן2001/2002 סוואן בלו ווינגס0-0 ה
2-4 פ אניאנג LG צ'יטאסאצטדיון אזאדי, טהראן
רשימת הגמרים – פורמט "ליגת האלופות"
ליגת האלופות לנשים היא מפעל כדורגל נשים אירופי שנתי, שבו מתחרים המועדונים המצליחים ביותר במדינות המשויכות להתאחדות הכדורגל האירופית (אופ"א).
הטורניר, שנקרא בעבר גביע אופ"א לנשים, הוא התואר היוקרתי ביותר למועדונים בכדורגל הנשים האירופי.
הקבוצה בעלת מספר הזכיות הגבוה ביותר היא אולימפיק ליון הצרפתית אשר זכתה בתואר 8 פעמים, 5 מהן ברצף.
אחריה נמצאת פרנקפורט הגרמנית, שזכתה 4 פעמים בתואר.
החל מעונת 2021/2022 מבנה הטורניר שונה ועודכן להיות דומה יותר לטורניר הגברים המקביל.
הטורניר כולל שלב מוקדמות שלאחריו שלב בתים שממנו עולות 8 קבוצות לשלבי הנוקאאוט.
שש התאחדויות הכדורגל של המדינות המדורגות ראשונות באירופה מכניסות למפעל 3 קבוצות, המדינות המדורגות 7-16 מכניסות שתי קבוצות ושאר המדינות קבוצה אחת בלבד.
לפני שלב הבתים מתקיימים שני סיבובי מוקדמות בשני מסלולים נפרדים - "מסלול האלופות" ו"מסלול הליגה".
במסלול האלופות משתתפות רק האלופות ממדינות שונות ובמסלול הליגה משתתפות הקבוצות שלא סיימו כאלופות אך סיימו במקומות הבאים בליגה וזכאיות להשתתף במפעל לפי דירוג במדינה שלהן.
סיבוב המוקדמות הראשון מתקיים בפורמט של "מיני טורנירים" כך שכל 4 קבוצות משתתפות ב"מיני טורניר" שבו השלב הראשון הוא חצי הגמר והמנצחות בו עולות לשלב הגמר.
המנצחת בגמר עולה לשלב המוקדמות השני שבו מתקיים שלב נוקאאוט בשיטת בית וחוץ והמנצחות עולות לשלב הבתים.
בשלב הבתים משתתפות 16 קבוצות כך שממסלול האלופות עולות 7 קבוצות וממסלול הליגה 5 קבוצות.
הן מצטרפות ל-3 האלופות שהמדינות שלהן מדורגות 1-3 ולאלופה המכהנת.
בכך מובטח כי בשלב הבתים ישתתפו קבוצות מלפחות 10 מדינות שונות.
הקבוצות מחולקות ל-4 בתים כשבכל בית מתקיימים משחקי בית וחוץ בין כל הקבוצות.
שתי הראשונות בכל בית עולות לשלב רבע הגמר.
שלבי רבע וחצי הגמר נערכים בשיטת בית וחוץ ובסוף מתקיים משחק גמר אחד.
כ-24 מיליון יורו יחולקו לקבוצות שישתתפו במפעל בשלבים השונים.
כל קבוצה שתשתתף בשלב הבתים תקבל לפחות 400,000 יורו.
הקבוצה שתזכה במפעל תוכל להרוויח גם 1.4 מיליון יורו בהתאם לתוצאות שלה בשלבים המוקדמים.
ב-2010 קיבלו הקבוצות שהגיעו לגמר פרס כספי.
ב-2011 הורחב המענק גם לקבוצות שמגיעות לחצי ולרבע הגמר על פי הסדר הבא:
מקומות שלישי ורביעי - 50,000 יורו
המפסידות ברבע הגמר - 25,000 יורו
כמו כן, כל קבוצה שעברה את שלב המוקדמות מקבלת 20,000 יורו לכל שלב בו היא מתקדמת.
קבוצות שונות הביעו תרעומת על כך שסכום זה הוא נמוך מדי להוצאות שכרוכות בהגעה לכל משחק, כאשר בהשוואה, קבוצות הכדורגל שמעפילות לליגת האלופות לגברים מקבלות כ-8.6 מיליון יורו כבר בשלב הבתים.
2010 ואילך: ליגת האלופות לנשים
תואר מלכת השערים מוענק לשחקנית שכבשה הכי הרבה שערים בכל שלבי המפעל, כולל המוקדמות.
החלוצה האיסלנדית מרגרט לארה וידרסדוטיר מחזיקה בשיא של שלוש זכיות בתואר.
אלופת ישראל לקחה חלק במפעל כבר בעונה הראשונה, אז השתתפה בו קבוצת הפועל תל אביב.
הקבוצה הראשונה שהצליחה לעבור את שלב המוקדמות הייתה אס"א תל אביב בעונת 2011/12 כשהעפילה בפעם היחידה בתולדות כדורגל הנשים הישראלי משלב הבתים במוקדמות ל-32 הגדולות אך לא הצליחה לנצח ולהתקדם מעבר לשלב זה.
רמת השרון מוקדמות - שלב הבתים סרייבו 0–1 2 0 1 4 / 2 חרקיב 1–0 דנאלי מורנן ריגה 4–0 ערבה שחף, דנאלי מורנן, רוני שמריך, אדווה טוויל2017/18 מ.ס.
קריית גת מוקדמות - שלב הבתים אבלדסנס 2–6 מור אפריים, דניאל שולמן 0 1 2 4 / 4 ספרטק סבוטיצה 1–7 דניאל שולמן ברזניצה 2–2 דניאל שולמן, מור אפריים2018/19 מ.ס.
קריית גת מוקדמות - סיבוב ראשון - "חצי גמר" בנפיקה 0–4 0 0 2 4 / 4מוקדמות - סיבוב ראשון - משחק על מקום שלישי סרייבו 1–1 (2–4 בבעיטות עונשין) ירדן אוזל2022/23 מ.ס.
קריית גת מוקדמות - סיבוב ראשון - "חצי גמר" פלורה טאלין 5–0 דאני האלנה (3), שקד הורוויץ, שחר נקב 1 0 1 4 / 2מוקדמות - סיבוב ראשון - "גמר" יובנטוס 1–3 דאני האלנה2023/24מ.ס.
קריית גתמוקדמות - סיבוב ראשון - "חצי גמר" פרנצווארוש2–2 (3–1 בבעיטות עונשין)דאני האלנה, פרינסלה אדובאה1012/4מוקדמות - סיבוב ראשון - "גמר" קלוז'0–0 (3–4 בבעיטות עונשין)2024/25מ.ס.
קריית גתמוקדמות - סיבוב ראשון - "חצי גמר" פאוק1–2 (לאחר הארכה)ג'סיקה פסטיליה0024 / 4מוקדמות - סיבוב ראשון - משחק על מקום שלישי פוגון שצ'צ'ין 0–12025/26מ.ס.
קריית גתמוקדמות - סיבוב ראשון - "גמר" פומגט אנקרה1–3נועה סלימהוגיץ'0013 / 2
ליגת ה-WNBA היא איגוד ספורט המנהל את ליגת הכדורסל הלאומית לנשים בארצות הברית.
הארגון מורכב מ-13 קבוצות המדינה.
הליגה הוקמה ב-1996 כמקבילה הנשית לליגת ה-NBA, ומשחקיה החלו ב-1997. העונה הסדירה נמשכת בין יוני לספטמבר, ומשחקי הפלייאוף מתחילים באמצע ספטמבר ונמשכים עד אוקטובר.
בליגה שיחקה שחקנית ישראלית אחת, שי דורון, שנבחרה על ידי ניו יורק ליברטי במקום ה-16 בדראפט 2007.
לאורך שנותיה שיחקו בליגה 18 קבוצות.
שש קבוצות התפרקו במשך השנים: יוסטון קומטס, סקרמנטו מונארכס, שארלוט סטינג, קליבלנד רוקרס, מיאמי סול ופורטלנד פייר.
12 הקבוצות המשחקות בליגה נכון ל-2024 מתחלקות לבית מזרחי ולבית מערבי כמפורט להלן:
קבוצהצבע מדיםאולםשנת הצטרפותאטלנטה דריםאדום, תכלת, לבןגייטוויי ארנה2008אינדיאנה פיברכחול כהה, זהב, אדום, לבןגיינברידג' פילדהאוס2000וושינגטון מיסטיקסכחול כהה, לבן, אדום, כסףאנטרטיינמנט אנד ספורטס ארנה1998ניו יורק ליברטיכחול, כתום, לבן, ירוקברקליס סנטר1997קונטיקט סאןכחול כהה, זהב, לבן, אדוםמוהייגן סאן ארנה1999שיקגו סקייתכלת, צהוב, לבןוינטראסט ארנה2006
קבוצהצבע מדיםאולםשנת הצטרפותגולדן סטייט ואלקיריזסגול, שחור, לבן, זהבצ'ייס סנטר2025דאלאס וינגסכחול, ירוק, תכלתקולג' פארק סנטר1998לאס וגאס אייסזאדום, שחור, זהבמישלוב אולטרה ארנה1997לוס אנג'לס ספארקססגול, זהב, ציאן כההקריפטו.
קום ארנה1997מינסוטה לינקסכחול, ירוק, לבן, כסףטארגט סנטר1999סיאטל סטורםירוק, אדום, לבן, זהבקליימט פלדג' ארנה2000פיניקס מרקוריסגול, צהוב, אדום, לבןפוטפרינט סנטר1997
לקראת עונת 2026 תצטרפנה טורונטו טמפו (מזרח) ופורטלנד פייר (מערב) לליגה, ובשנים 2028–2030 תצטרפנה קבוצות מקליבלנד, דטרויט ופילדלפיה, בהתאמה.
בדראפט בוחרות קבוצות הליגה כדורסלניות מכדורסל המכללות או מקבוצות מקצועניות המצטרפות לליגה.
בדראפט נבחרות 12 שחקניות בכל סיבוב, כלומר 36 שחקניות בסך הכל.
ארבע הקבוצות שלא העפילו לפלייאוף בעונה החולפת מקבלות את ארבע הבחירות הראשונות לפי הגרלה ("לוטרי"), ושאר הקבוצות מקבלות את בחירות לפי מאזנן בשתי העונות הקודמות.
פלייאוף ה-WNBA הוא הטורניר המכריע של הליגה, בו משתתפות שמונה הקבוצות שסיימו במקומות הראשונים.
מאז עונת 2022 מעפילות שמונה הקבוצות הטובות ביותר, ללא קשר לבית בו הן משחקות, לטורניר בן שלושה סיבובים: בסיבוב הראשון המקום הראשון מתמודד מול המקום השמיני, השני מול השביעי, השלישי מול השישי והרביעי מול החמישי.
המנצחות בסדרת הטוב מ-3 מעפילות לחצי הגמר, בו הן מתמודדות בסדרת הטוב מ-5, ובגמר הליגה מתמודדות שתי הקבוצות שניצחו בחצי הגמר בסדרת הטוב מ-5.
עד 2021 הפלייאוף נפתח בשני משחקי הדחה יחידה, כשהקבוצה במקום החמישי אירחה את המדורגת שמינית והקבוצה במקום השישי אירחה את המקום השביעי.
המנצחות העפילו למשחקי הדחה יחידה נוספים מול המקום הרביעי והשלישי, בהתאמה, ולאחר מכן לסדרות הטוב מ-5 נגד המדורגות ראשונה ושנייה (בהתאמה).
המנצחות בחצי הגמר נפגשו בגמר בסדרת הטוב מ-5 על הזכייה באליפות.
לפי דו"ח "המוסד לגיוון ואתיקה בספורט" (The Institute for Diversity and Ethics in Sport) באוניברסיטת מרכז פלורידה , בעונת 2023 63.8% משחקניות הליגה היו אפריקניות-אמריקניות או שחורות; 19.1% היו לבנות; 10.6% הזדהו כבנות שני גזעים או יותר; 1.4% היו היספניות/לטיניות; 1.4% היו אסיאניות; 3.5% ציינו אז הגזע שלהן כ"לא ידוע".
חלק משמעותי משחקניות הליגה מזדהה כלהט"ב (+LGBTQ).
העיתונאית ג'מל היל ציינה בנאומה בפני ועידת האגודה לנשים בתקשורת ספורט בשנת 2024, כי "כשליש מהשחקניות ב-WNBA מזוהות כחלק מקהילת ה-+LGBTQ".
עקב הגיוון בליגה, היא נעשתה ליגה של אקטיביזם חברתי, המגיבה לנושאים ואירועים מעוררי מחלוקת.
ב-9 ביולי 2016, לאחר ששני גברים שחורים נורו למוות בידי המשטרה במינסוטה ובלואיזיאנה, ואז ארבעה שוטרים לבנים של משטרת דאלאס נורו למוות על ידי צלף שחור, ארבע הקפטניות של מינסוטה לינקס קיימו מסיבת עיתונאים לפני משחק.
הן לבשו חולצות שחורות, שבצדן הקדמי נכתב "השינוי מתחיל בנו" ("Change Starts with Us") ו"צדק ואחריות" ("Justice & Accountability"), ובצדן האחורי היו כתובים שמותיהם של שני ההרוגים השחורים, סמל משטרת דאלאס, והסיסמה "Black Lives Matter" ("חיי שחורים חשובים").
רבקה ברנסון אמרה: "החלטנו שחשוב שננקוט עמדה ונשמיע את קולותינו...
הפיצול גדול מדי בין הקהילה שלנו לבין אלה שנשבעו להגן ולשרת אותנו".
למחרת לבשו שחקניות ניו יורק ליברטי חולצות חימום שחורות עם הכיתוב "BlackLivesMatter#" והאשטאגים נוספים.
כאשר שחקניות מקבוצות אחרות לבשו חולצות דומות, הליגה קנסה אותן בתחילה על הפרת כללי מדי הליגה (5,000 דולר לקבוצה ו-500 דולר לשחקנית), אך בתוך כמה שבועות הליגה שקלה זאת מחדש וביטלה את הקנסות.
מחאה זו קדמה למחאת כריעת הברך של שחקן הפוטבול קולין קאפרניק.
ב-22 בספטמבר 2017 קרא נשיא ארצות הברית דונלד טראמפ לבעלי קבוצות ה-NFL (ליגת הפוטבול) לפטר את השחקנים שכרעו ברך במחאה בזמן נגינת ההמנון האמריקאי.
כעבור יומיים נועד להתקיים המשחק הראשון בסדרת הגמר של ה-WNBA, וקבוצת לוס אנג'לס ספארקס החליטה למחות על דברי טראמפ בכך שנשארו בחדר ההלבשה בזמן נגינת ההמנון, בעוד ששחקניות מינסוטה לינקס עמדו על המגרש שלובות ידיים.
כוכבת הקבוצה קנדיס פארקר אמרה לכתב ESPN: "אנחנו ליגה המדברת בשם מיעוטים...
אנחנו מייצגות נשים, אפריקנים אמריקנים, להט"ב".
בזמן הסגר בשנת 2020 בעת התפשטות מגפת הקורונה, התכנסו כל שחקניות הליגה במקום אחד, ברדנטון , פלורידה – "בועה" (Bubble), שכונתה בהתאם "Wubble".
שם המשיכו השחקניות באקטיביזם החברתי שלהן סביב אי-צדק גזעי בעקבות הריגת בריונה טיילור וג'ורג' פלויד על ידי המשטרה, והן גם נאבקו בסנאטורית הרפובליקנית של ג'ורג'יה, קלי לפלר, שהייתה שותפה בבעלות על קבוצת אטלנטה דרים, לאחר שהוקיעה את תוכניות הליגה להקדיש את העונה לתנועת "Black Lives Matter".
מאוחר יותר באותו הקיץ, לאחר הירי בג'ייקוב בלייק, נפגשו שחקניות הוושינגטון מיסטיקס ואטלנטה דרים למשחק ב"בועה", כרעו ברך והחליטו שלא לשחק.
שחקניות המיסטיקס לבשו חולצות שבצדן האחורי צוירו חורי קליעים.
מ-17 בפברואר עד 8 בדצמבר 2022 הוחזקה בריטני גריינר, שחקנית פיניקס מרקורי, במאסר ברוסיה.
היא נעצרה בעת שנכנסה למדינה, לאחר שבתיקיה נמצא פחות מגרם שמן חשיש, שאסור בחוק ברוסיה.
היא הגיעה לרוסיה כדי לשחק כדורסל בליגה המקומית – מקור הכנסה גבוהה יותר מזו שקיבלה ב-WNBA.
במהלך הדיונים המשפטיים בעניינה היא הוצבה בכלוב, ונידונה ל-9 שנים בכלא.
במהלך חודשי משפטה, שחקניות ה-WNBA פעלו כדי להבטיח שהיא לא תישכח.
המספר שלה, 42, קישט את מגרשי כל הקבוצות ואת מדי כל השחקניות במהלך המחצית השנייה של משחק האולסטאר.
שחקניות קראו בחשבונותיהן ברשת החברתית לשחרורה של גריינר וניצלו ראיונות כדי לדון באי-הצדק שבכליאתה.
ליגת האלופות לנוער היא מפעל כדורגל אירופי המאורגן על ידי אופ"א, המקביל לליגת האלופות.
במפעל משתתפות 64 קבוצות נוער מהליגות השונות באירופה.
הטורניר החל את דרכו ב-2013, ומשתתפות בו כל קבוצות הנוער שקבוצותיהן הבוגרות משתתפות בליגת האלופות, וקבוצות הנוער שזכו באליפות המקומית של מדינתם, ומדורגים ב-32 הליגות הבכירות של אירופה לפי שיטת הדירוג של אופ"א.
במידה וקבוצה אשר המקבילה הבוגרת שלה משתתפת בליגת האלופות זכתה גם בליגה המקומית, הקבוצה מהליגה המדורגת הבאה בתור תשתתף בטורניר.
המפעל מוגבל לשחקנים מתחת לגיל 19, אך לכל קבוצה ישנה אפשרות לרשום עד 3 שחקנים עד גיל 20.
בעונת 2013/2014 נערכה בפעם הראשונה ליגת האלופות לנוער, אשר בה הופיעו 32 קבוצות הנוער שקבוצותיהן הבוגרות השתתפו בליגת האלופות של אותה העונה.
הסיבוב הראשון של ליגת האלופות לנוער היה זהה לשל ליגת האלופות, ובו 8 בתים של 4 קבוצות, שהמועדונים שסיימו במקומות 1 ו-2 עלו לשלב הנוקאאוט.
בניגוד למקבילה הבוגרת, נערך משחק 1 בלבד בכל שלב, ומשחקי חצאי הגמר והגמר נערכו במגרש נייטרלי.
באפריל 2014 נערך הגמר הראשון, בו קבוצת הנוער של ברצלונה גברה על קבוצת הנוער של בנפיקה ליסבון, בגמר אשר נערך בניון שבשווייץ.
לאחר שנתיים שליגת האלופות לנוער הוגדרה במצב של בדיקה וניסיון בלבד, הוחלט באופ"א לקבע את המוסד, אך עם שינויים קלים.
החל מעונת 2015/2016 השתתפו במפעל 64 קבוצות, כדי לאפשר לקבוצות אשר זכו באליפות המקומית במדינתם להשתתף גם כן בליגת האלופות.
64 הקבוצות המשתתפות בטורניר מחולקות ל-2 מסלולים, מסלול ליגת האלופות, ומסלול האלופות המקומיות.
לכל מסלול שיטת משחקים משלו בשלב הראשון, ובשלב הפלייאוף המסלולים מתאחדים.
במסלול ליגת האלופות 32 הקבוצות מחולקות ל-8 בתים של 4 קבוצות לפי החלוקה של ליגת האלופות של הבוגרים.
לוח הזמנים של המשחקים יהיה זהה לשל הבוגרים.
8 הקבוצות המסיימות במקום הראשון עולות לשלב שמינית הגמר, ו-8 הקבוצות המסיימות במקום השני עולות לשלב הפלייאוף.
במסלול האלופות המקומיות ישחקו 32 הקבוצות שני סיבובים בשיטת בית וחוץ, כאשר 8 הקבוצות שינצחו עולות לשלב הפלייאוף.
בשלב הפלייאוף הקבוצות אשר עלו ממסלול האלופות המקומיות יתמודדו נגד המסיימות במקום השני במסלול ליגת האלופות במשחק בודד בשיטת נוקאאוט, כאשר 8 הקבוצות המנצחות יעלו לשמינית הגמר, המשחק יתקיים במגרש נייטרלי.
בשלב שמינית הגמר ישחקו הקבוצות שסיימו במקום הראשון במסלול ליגת האלופות נגד הקבוצות אשר ניצחו בשלב הפלייאוף משחק בודד בשיטת נוקאאוט, כאשר הקבוצה המארחת תקבע בהגרלה.
בשלב רבע הגמר ישחקו 8 הקבוצות משחק בודד בשיטת נוקאאוט, כאשר הקבוצה המארחת תקבע בהגרלה.
בשלבי חצי הגמר והגמר ישחקו הקבוצות משחק בודד בשיטת נוקאאוט במגרש נייטרלי.
אשדודזכייה באליפות ליגת העל לנוער בעונת 2021/22סיבוב שנימכבי חיפההעפלת הקבוצה הבוגרת לשלב הבתים של ליגת האלופות באותה עונהשלב הבתיםסיימה מקום רביעי2023/2024מכבי חיפהזכייה באליפות ליגת העל לנוער בעונת 2022/23פרשהעקב מלחמת חרבות ברזל2024/2025מכבי פתח תקווהזכייה באליפות ליגת העל לנוער בעונת 2023/24סיבוב שני2025/2026מכבי חיפהזכייה באליפות ליגת העל לנוער בעונת 2024/25טרם נקבע
ליגת האלופות בכדורסל הוא טורניר כדורסל אירופי המאורגן על ידי פיב"א אירופה.
הזוכה הנוכחית בטורניר היא אוניקאחה מאלגה.
באוקטובר 2015 הודיעה פיב"א שהיא מקימה תחרות חדשה שתנסה לאסוף את המועדונים הבכירים באירופה אליה.
התחרות החדשה ממשיכה למעשה את הניסיון שנעשה בעונת כשהוקמה הסופרוליג לעונה אחת בלבד.
התחרות כוללת 32 קבוצות, 28 קבוצות מעפילות אוטומטית לשלב הבתים וארבע קבוצות עולות מארבעה סיבובי מוקדמות.
הקבוצות מחולקות לשמונה בתים בני ארבע קבוצות כל אחד, כשבהגרלת הבתים ישנו חוק האוסר על שתי קבוצות מאותה מדינה להיות באותו בית.
כל קבוצה פוגשת את הקבוצות האחרות בבית שלה פעמיים: פעם בבית ופעם בחוץ.
הקבוצה שסיימה במקום הראשון בבית מעפילה אוטומטית לשמינית הגמר, והקבוצות במקום השני והשלישי מעפילות לשלב הפלייאין.
בפלייאין, קבוצות מהמקום השני מתמודדות מול קבוצות מהמקום השלישי בסדרת הטוב מ-3, כשהקבוצה מהמקום השני מארחת את המשחק הראשון והשלישי במידת הצורך.
לאחר מכן המנצחות מעפילות לשלב בתים נוסף של ארבעה בתים בני ארבע קבוצות כל אחד, כשפעם כל קבוצה משחקת בבית ובחוץ נגד כל קבוצה אחרת מהבית שלה.
שתי הקבוצות הראשונות בכל בית מעפילות לרבע הגמר, המתקיים גם הוא בסדרות הטוב מ-3 ובו קבוצות שסיימו את שלב הבתים במקום הראשון מארחות את המשחק הראשון והשלישי (במידת הצורך) מול קבוצות שסיימו במקום השני.
המנצחות ברבע הגמר מעפילות לפיינל פור, בו מתחרות הקבוצות במשחק אחד בחצי הגמר, במשחק על המקום השלישי ובגמר.
פיב"א מתגמלת את הקבוצות המשתתפות בליגת האלופות בסכומי כסף שונים, כאשר בעונת 2022/2023 חילקה פיב"א פרסים כספיים בסך של €3,050,000, לפי הפירוט כדלקמן: קבוצות שהעפילו לשלב הבתים קיבלו €40,000, ובשלב הבתים השני (שמינית הגמר) כל ניצחון זיכה את הקבוצה ב-€7,500. ברבע הגמר הוענקו €10,000 על ניצחון.
הקבוצה שניצחה במשחק על המקום השלישי זכתה ב-€100,000, שתי הקבוצות שהעפילו לגמר קיבלו €300,000 כל אחת והזוכה בטורניר קיבלה €600,000.
בעונת הגיעה הפועל ירושלים לשלב הגמר, וסיימה כסגנית האלופה.
בעונת הגיעה הפועל חולון לשלב חצי הגמר, וסיימה במקום הרביעי.
שתי הקבוצות הגיעו גם לשלב רבע הגמר, הפועל ירושלים בעונת ובעונת והפועל חולון בעונת .
עונהמארחת הפיינל פורגמרמשחק על המקום השלישיזוכהתוצאהסגניתמקום שלישיתוצאהמקום רביעיסנטיאגו מרטין, סן קריסטובל דה לה לגונהטנריפה
אתונהדיז'ון באסקט70–65סרגוסה באסקטטרייד יוניון ספורט פאלאס, ניז'ני נובגורודסן פבלו בורגוס
|טנריפה98–87באסקט מנרסהלודוויגסבורג88–68הפועל חולוןפלאסיו דה דפורטס חוסה מריה מרטין קרפנה, מאלגהטלקום בון
|אוניקאחה מאלגה80–75טנריפהמורסיה87–84פריסטרי אתונהסונל ארנה, אתונהאוניקאחה מאלגה83–67גלאטסראייא.א.ק.
ליגת האלופות האפריקאית היא מפעל כדורגל אפריקאי שנתי שבו מתחרים המועדונים המצליחים ביותר במדינות המשויכות לקונפדרציית הכדורגל האפריקאית (CAF).
הטורניר, אשר נקרא בעבר "גביע האלופות האפריקאי למועדונים", הוא המפעל היוקרתי ביותר למועדונים בכדורגל האפריקאי.
ליגת האלופות האפריקאית היא מפעל כדורגל אפריקאי שנתי בו מתמודדים המועדונים המצליחים ביותר במדינות אשר לוקחות חלק בקונפדרציית הכדורגל של אפריקה.
מפעל ליגת האלופות האפריקאי דומה באופיו וחוקיו למפעל ליגת האלופות המתקיים ביבשת אירופה השכנה.
בסוף שנת 2016 הוחלף שמו של המפעל, אשר נקרא בעבר על שם חברת התקשורת אורנג', וכיום קרוי על שמה של חברת האנרגיה והגז העולמית "טוטאל": 'טוטאל' ליגת האלופות של אפריקה.
אף על פי שחברת "טוטאל" רשומה כנותנת החסות הרשמית של הליגה, חברת אורנג' חידשה את החוזה עם ראשי קונפדרציית הכדורגל של אפריקה ותמשיך להיות נותנת החסות הרשמית של כל מפעלי קונפדרציית הכדורגל של אפריקה.
מעבר לפרס הכספי וליוקרה שממנה נהנית זוכת המפעל, הקבוצה המנצחת בליגת האלופות האפריקאית זוכה בכרטיס למפעל גביע העולם למועדונים של ארגון הכדורגל העולמי פיפ"א.
במפעל זה מתמודדות 6 הקבוצות אשר זכו באליפות היבשת ממקום מוצאן, ואלופת המדינה המארחת.
הקבוצה המצליחה ביותר בליגת האלופות האפריקאית היא קבוצת אל-אהלי אשר זכתה במפעל זה תשע פעמים, כאשר הקבוצות המצריות המשתתפות במפעל זה מחזיקות בשיא התארים עם 15 זכיות.
אלופת המפעל הנוכחית היא קבוצת אל-אהלי המצרית שניצחה את יריבתה המושבעת א-זמאלכ בגמר שנערך בקהיר בנובמבר 2020.
המפעל התחיל לראשונה ב-1964 ונקרא בתחילה בשם "גביע האלופות האפריקאי למועדונים" והקבוצה הראשונה שזכתה להניף את הגביע הייתה אוריאקס דואלה מקמרון אשר ניצחה את סטאד מליאן ממאלי בתוצאה 1–2.